

2020, v. 1.1

SISÄLTÖ

[1. JOHDANNOKSI 4](#_Toc51852277)

[2. TARKOITUS JA TAVOITTEET 4](#_Toc51852278)

[3. TOIMIELIMET 5](#_Toc51852279)

[3.1 Joukkueen toimihenkilöt 5](#_Toc51852280)

[3.1.1. Toimihenkilöiden valinta 6](#_Toc51852281)

[3.1.2. Valmentajan / ohjaajan tehtävät 6](#_Toc51852282)

[3.1.3. Joukkueenjohtajan tehtävät 7](#_Toc51852283)

[3.1.4 Huoltajan tehtävät 7](#_Toc51852284)

[3.1.2. Rahastonhoitajan tehtävät 7](#_Toc51852285)

[3.1.5. Toimihenkilöiden oikeudet 8](#_Toc51852286)

[4. URHEILUTOIMINTA 8](#_Toc51852287)

[4.1 Kiekkokoulu 8](#_Toc51852288)

[4.2 U09-U12 -juniorijoukkueet 9](#_Toc51852289)

[4.3 U13- ja vanhemmat juniorijoukkueet 9](#_Toc51852290)

[4.4 Joukkueiden pelisäännöt 9](#_Toc51852291)

[4.5 Joukkueiden muodostaminen 9](#_Toc51852292)

[4.5.1 U09-U10 -juniorit 10](#_Toc51852293)

[4.5.2 U11-U14 -juniorit 10](#_Toc51852294)

[4.5.3 U15-U17 –juniorit ja U18-nuoret 10](#_Toc51852295)

[4.6 Pelaajan siirtyminen seuran joukkueesta toiseen 10](#_Toc51852296)

[4.6.1 U09-U14 -juniorit 10](#_Toc51852297)

[4.6.2 U15-U17 –juniorit ja U18-nuoret 10](#_Toc51852298)

[5. OHJAUSTOIMINTA 11](#_Toc51852299)

[5.1 Kaikki juniorit 11](#_Toc51852300)

[5.2 U09-U10 -juniorit 11](#_Toc51852301)

[5.3 U11-U14 -juniorit 11](#_Toc51852302)

[5.4 U15-U17 –juniorit ja U18-nuoret 11](#_Toc51852303)

[6. JÄÄHARJOITTELU 11](#_Toc51852304)

[6.1 U09-U12 -juniorit 12](#_Toc51852305)

[6.2 U13-U14 -juniorit 12](#_Toc51852306)

[6.3 U15-U17 -juniorit ja U18-nuoret 12](#_Toc51852307)

[7. PELAAMINEN 13](#_Toc51852308)

[7.1 Pelit 13](#_Toc51852309)

[7.2 Turnaukset 13](#_Toc51852310)

[7.3 Peluuttaminen 13](#_Toc51852311)

[7.4 Poissaolosta ilmoittaminen 14](#_Toc51852312)

[7.5 Pelaajasiirrot 14](#_Toc51852313)

[7.6 Pelaajan erottaminen joukkueesta 14](#_Toc51852314)

[7.7 Pelaamisen lopettaminen / toiseen seuraan siirtyminen kesken kauden 14](#_Toc51852315)

[7.8 Ongelmien ratkaiseminen 15](#_Toc51852316)

[8. MATKUSTAMINEN KOTI- JA ULKOMAILLE 15](#_Toc51852317)

[8.1 Matkasuunnitelma 15](#_Toc51852318)

[8.2 Matkabudjetti ja rahoitus 15](#_Toc51852319)

[8.3 Ennen matkaa saatava selvyys 15](#_Toc51852320)

[8.4 Käytännön matkustusohjeita ulkomaille 15](#_Toc51852321)

[9. TALOUS 16](#_Toc51852322)

[9.1 Joukkueen budjetti 16](#_Toc51852323)

[9.2 Joukkueen pankkitilin käyttöoikeus 16](#_Toc51852324)

[9.3 Joukkueen rahat ja omaisuus 17](#_Toc51852325)

[9.4 Mainosten ja sponsoreiden hankinta 17](#_Toc51852326)

[9.5 Kausimaksu 17](#_Toc51852327)

[9.6 Varusteet 18](#_Toc51852328)

[9.6.1 Pelipaidat, pelisukat ja harjoituspaidat 18](#_Toc51852329)

[9.6.2 Muut varusteet 18](#_Toc51852330)

[9.6.3 Ensiapulaukku 19](#_Toc51852331)

[10. KISURIT SOSIAALISESSA MEDIASSA 19](#_Toc51852332)

[11. HENKILÖTIETOJEN KÄSITTELY 19](#_Toc51852333)

[12. KYSYMYKSET JA VALITUKSET 20](#_Toc51852334)

# JOHDANNOKSI

Turun Kisa-Veikot ry:n jääkiekkojaoston johtokunta on laatinut nämä säännöt kehittämään seuran toimintaa entistä selkeämpään suuntaan ja yhdenmukaistaakseen toimintaa.

Tarkoitus on, että joukkuetasolla ensisijaisesti vastuuohjaajat, vastuuvalmentajat ja joukkueenjohtajat yhteistyössä vastaavat seuran ja joukkueen toimintatapojen noudattamisesta tehtäväkuvastaan riippuen. Tärkeän vastuun pelisääntöjen toteutumisessa kantavat myös lasten vanhemmat. Tästä syystä pelisäännöt on syytä käydä läpi yksityiskohtaisesti joukkueiden vanhempien kokouksissa toimintavuoden aikana sekä tiedottaa asianosaisia pelisääntöjen saatavuudesta.

# TARKOITUS JA TAVOITTEET

Herättää kiinnostus ja innostus liikuntaan elämän läpi kantavana voimana.

Jääkiekon nuorisotoiminta on lasten ja nuorten tarpeista lähtevää, kaikille onnistumisen elämyksiä tuottavaa monipuolista toimintaa, jonka tuloksena on psyykkisesti ja fyysisesti terveitä yhteiskuntakelpoisia ihmisiä.

# TOIMIELIMET



## 3.1 Joukkueen toimihenkilöt

Toimihenkilöt ovat seuran edustajia joukkueissa. TuK-V:n joukkueissa tulee olla nimettyinä seuraavat toimihenkilöt:

* vastuuvalmentaja
* valmentaja / ohjaaja
* joukkueenjohtaja
* huoltajat
* rahastonhoitajat

Yllämainitut ovat joukkueen johtoryhmä. Valmennuspäällikkö tekee tarvittaessa kirjallisen sopimuksen valmentajien kanssa.

### 3.1.1. Toimihenkilöiden valinta

Valmentajat / ohjaajat

* Valmennuspäällikkö neuvottelee ja päättää valmentajat / ohjaajat.

Joukkueenjohtajat

* Joukkue (vanhempainkokous) esittää valmennuspäällikölle tai toiminnanjohtaja esittää jääkiekkojaoston johtokunnalle. Jääkiekkojaoston johtokunta vahvistaa esityksen. Vanhemmissa junioreissa myös jaoston johtokunta voi tehdä valinnan.

Huoltajat, rahastonhoitajat ja muut toimihenkilöt

* Kuten joukkueenjohtajat.

Toimihenkilöiden velvollisuudet

* Toimihenkilöt hoitavat toimihenkilöille tarkoitetut tehtävät seuran toimintatapojen, ohjeiden ja sopimuksen mukaisesti. Toimihenkilöt noudattavat seuran ja SJL:n sääntöjä. Toimihenkilöt ovat velvollisia osallistumaan seuran osoittamiin tilaisuuksiin.

### 3.1.2. Valmentajan / ohjaajan tehtävät

* kauden harjoitusohjelman suunnittelu ja periaatteiden laadinta
* laaditun harjoitusohjelman toteuttaminen käytännössä
* otteluiden ja harjoitusten johto
* kauden toimintasuunnitelman laadinta yhdessä valmennuspäällikön kanssa
* kauden toimintakertomuksen laadinta yhdessä joukkueenjohtajan kanssa
* kauden kilpailutoiminnan suunnittelu
* joukkueen kurinpitovelvollisuus joukkueen johdon kanssa
* läsnäolovelvollisuus aina tai sijainen
* osallistumisvelvollisuus seuran valmentajien koulutuksiin / tilaisuuksiin
* valmentajasopimuksen mukainen toiminta
* itsensä kehittäminen valmentajana ja kasvattajana
* olla kaikissa toimissaan esimerkillinen joukkueen muille jäsenille
* toimia seuran yleiskuvaa nostavasti
* osallistumisvelvollisuus vanhempainpalavereihin
* vaatia pelaajilta yleistä hygieniaa

### 3.1.3. Joukkueenjohtajan tehtävät

* laatia joukkueen toimintasuunnitelma (vuosikello) yhdessä valmentajan kanssa
* toimintakertomuksen laadinta yhdessä valmentajan kanssa
* mahdollistaa vuosisuunnitelman toteutumisen
* toimia yhdyssiteenä joukkueen ja seuran sekä pelaajien, vanhempien ja valmentajien välillä
* toiminnallaan edesauttaa valmentajien työrauhaa
* laatia joukkueen taloussuunnitelma kaudeksi, mikä hyväksytetään valmennuspäälliköllä ja käydään läpi joukkueen rahastonhoitajan kanssa
* vastata valmentajan kanssa toiminta- ja taloussuunnitelman toteutumisesta kauden aikana
* vastata joukkueen omatoimisen, sekä seuran yhteiseen junioritoimintaan suunnitellusta   
  varainhankinnasta ja hankintatoimenpiteiden organisoinnista
* vastata tiedottamisesta, eli toimitettujen tiedotteiden ja viestien käsittelystä säännöllisesti ja riittävän   
  usein ja tiedon välittämisesti vähintään joukkueen kaikille toimihenkilöille
* toimia matkanjärjestäjänä ottelu-, turnaus- ja harjoitusmatkoilla
* järjestää matkojen kuljetukset, ateriat, välipalat ja mahdolliset majoitukset yhteistyössä valmentajan kanssa
* joukkueen kurinpitovelvollisuus yhdessä muiden joukkueen toimihenkilöiden kanssa
* päävastuu ottelujärjestelyistä (toimitsijat, kuuluttajat, musiikki, jne.)
* läsnäolovelvollisuus otteluissa tai tarvittaessa järjestää sijainen
* osallistumisvelvollisuus seuran joukkueenjohtajien koulutuksiin / tilaisuuksiin
* huolehtia seuralta annettavista tehtävistä
* vaatia pelaajilta yleistä hygieniaa

### 3.1.4 Huoltajan tehtävät

* vastaa pelivarusteiden jaosta ja kunnossapidosta, sekä pitää varustekirjanpitoa
* huolehtii joukkueen ensiaputarvikkeiden valmiudesta ja saatavilla olosta
* huolehtia luistinten teroittamisesta tai teroituttamisesta ja joukkueen varusteiden sopivuudesta
* vastaa joukkueen virvoitushuollosta harjoituksissa ja otteluissa
* huolehtia joukkueen johdon ja varustepäällikön kanssa pelivarusteiden ja tarvikkeiden täydennyksestä ja kierrätyksestä
* kuuluu joukkueen johtoryhmään (joukkueen kurinpitovelvollisuus)
* huolehtia omalta osaltaan seuran yhteisten teroituskoneiden kunnosta
* osallistumisvelvollisuus seuran huoltajien koulutuksiin / tilaisuuksiin
* läsnäolovelvollisuus (aina tai sijainen)
* vaatia pelaajilta yleistä hygieniaa

### 3.1.2. Rahastonhoitajan tehtävät

* vastaa, että taloutta hoidetaan seuran toimintaperiaatteiden mukaisesti
* käy läpi joukkueen taloussuunnitelman yhdessä joukkueenjohtajan kanssa
* on joukkueen tilinkäyttäjä joukkueenjohtajan ohella
* vastaa yhteydenpidosta jaoston rahastonhoitajaan
* toimittaa kuukausittain excel-kirjanpitotaulukot jääkiekkojaoston rahastonhoitajalle
* toimittaa joukkueen tiliotteet, kuitit ja tuloslaskelman excel-kirjanpitotaulukon muodossa jaoston rahastonhoitajalle tilikauden loputtua (vuodenvaihteen jälkeen)
* tarkistaa laskujen oikeellisuuden ja maksaa laskut ajallaan
* seuraa kausimaksujen tuloutumista
* tarkastaa, että joukkueelle tehtävien maksusuoritusten yhteydessä viestikenttään on selkeästi eritelty, mitä maksuja summa sisältää, etenkin, jos se koostuu useammasta maksusta, ja ohjeistaa tarvittaessa
* varmistaa, että pankkitilin saldo on positiivinen
* seuraa mahdollisten kulukorvausten toteutumista sopimusten mukaan
* pitää kirjaa yhteistyökumppaneista (toimittaa listauksen jaostolle)
* tarkistaa pois siirtyvän pelaajan suorittamat joukkuevelvoitteet (onko suoritettu)
* avustaa omalta osaltaan toimintakertomuksen laadinnassa (toimitetaan jaoston sihteerille)
* osallistumisvelvollisuus seuran rahastonhoitajien koulutuksiin / tilaisuuksiin
* hoitaa joukkueen varojen käyttöä avoimesti (vastaa asiallisesti ”rivivanhempien” taloutta koskeviin kysymyksiin) ja rehellisesti yhdistyslakia sekä seuran sääntöjä/toimintaohjeita noudattaen

### 3.1.5. Toimihenkilöiden oikeudet

Toimihenkilöt ovat oikeutettuja:

* koulutukseen
* sopimuksen mukaisiin kulukorvauksiin (valmentajien mahdolliset kirjalliset sopimukset)
* muihin mahdollisiin etuihin, joista on sovittu jokaisen henkilökohtaisessa sopimuksessa tai sovitaan   
  erikseen aina kausittain
* vapaa pääsy edustusjoukkueen peleihin

# 4. URHEILUTOIMINTA

## 4.1 Kiekkokoulu

Kiekkokoulu on syksyisin käynnistyvä pääasiassa 5-8-vuotiaille lapsille tarkoitettu, luistelun perusteita opettava jakso. Kiekkokoulu tarjoaa edullisen mahdollisuuden tutustua luisteluun sekä jääkiekkoon.

Luistelukoulussa lapsi oppii:

* tasapainon hallintaa jäällä
* liikkeelle lähdön
* eteenpäin luistelun
* pysähtymiset
* toiminnan ryhmässä
* onnistumaan

Harjoitukset ovat 1-3 kertaa viikossa ja kausi päättyy keväällä, maalis-huhtikuussa.

Kiekkokoulun toimintamaksu sisältää vakuutuksen, jääharjoitukset, harjoituspaidan sekä kauden päättäjäiset.

Pakollinen varustus: kypärä ristikon kanssa, maila, kaulasuoja ja luistimet

## 4.2 U09-U12 -juniorijoukkueet

Kaikkien nuorimpien ikäluokissa seuran toimintaideologian avainsanoja ovat: kaikille hauskaa, onnistumisen elämyksiä, edullinen ja kaikkien saavutettavissa.

## 4.3 U13- ja vanhemmat juniorijoukkueet

Seuran periaatteena U13- ja vanhempien juniorien kohdalla on, että nuori pelaa kykyjensä, tavoitteidensa ja innokkuutensa (tässä tärkeysjärjestyksessä) edellyttämässä joukkueessa.

## 4.4 Joukkueiden pelisäännöt

Seura edellyttää, että kaikkien U14- ja nuorempien juniorijoukkueiden johtoryhmät ja lasten vanhemmat yhteistyössä tekevät vuosittain joukkueen omat kirjalliset pelisäännöt, jotka vanhemmat vahvistavat. Kopiot pelisäännöistä toimitetaan seuran valmennuspäällikölle.

Kyseisten ikäryhmien pelaajat yhdessä valmentajien kanssa tekevät omalta osaltaan vastaavat pelisäännöt, joista informoidaan vanhempia.

## 4.5 Joukkueiden muodostaminen

Joukkueiden muodostamisesta päättää jääkiekkojaoston johtokunta yhdessä valmennuspäällikön kanssa.

Koska pelaajien väliset kaveruussuhteet kuitenkin ovat toisaalta tärkeä tekijä, kun lapset arvioivat harrastuksensa nautittavuutta, nämä pyritään ottamaan huomioon harjoitusryhmiä rakennettaessa. Eri joukkueisiin sijoittamisiin liittyvät asiat ratkaisevat yhteistyössä lasten vanhemmat ja joukkueiden vastuuhenkilöt. Seuran puolesta kysymyksiin ottaa tarvittaessa kantaa valmennuspäällikkö ja jääkiekkojaoston johtokunta.

### 4.5.1 U09-U10 -juniorit

F-juniori-ikäluokissa pyritään muodostamaan ikäkausijoukkueet vuosittain, kun niitä luontevasti syntyy ja kun se on seuralle olosuhteiden puolesta mahdollista.

### 4.5.2 U11-U14 -juniorit

Seura muodostaa niin monta vähintään kolmen kentällisen ja 2-3 maalivahdin joukkuetta (n. 18 - 23 pelaajaa) kuin seuralle on olosuhteiden puolesta mahdollista.  
  
Lopulliset joukkueet muodostetaan U11-U14 -ikäluokissa pelikauden alussa.

### 4.5.3 U15-U17 –juniorit ja U18-nuoret

Pelaajatilanteesta riippuen tullaan joukkueita perustamaan niin monta kuin niitä luontevasti syntyy ja kun se on seuralle olosuhteiden puolesta mahdollista.

## 4.6 Pelaajan siirtyminen seuran joukkueesta toiseen

### 4.6.1 U09-U14 -juniorit

Pelaajan siirtymisen seuran joukkueesta toiseen ratkaisevat yhteistyössä ko. joukkueiden ohjaajat, joukkueenjohtajat ja pelaajien vanhemmat. Jos edellä mainitut eivät pääse asiasta yhteisymmärrykseen, valmennuspäällikön mielipide on ratkaiseva.

### 4.6.2 U15-U17 –juniorit ja U18-nuoret

Siirtyminen eri ikäluokan joukkueeseen on mahdollista vain pelaajan ja hänen vanhempiensa suostumuksella. Suostumisen selvittää valmennuspäällikkö. Siirtymisen lähtökohta on, että pelaaja ottaa pysyvän pelipaikan joukkueesta johon siirtyy.

Pelaaja on siirtymisen jälkeen, kauden loppuun asti, sen joukkueen pelaaja, johon hän on siirtynyt.

# 5. OHJAUSTOIMINTA

## 5.1 Kaikki juniorit

Seura pyrkii osoittamaan joukkueille ohjaajat ja vastaa heidän kustannuksistaan. Kaikille saman ikäryhmänjoukkueille pyritään järjestämään yhtä tasokkaat ohjaajat.  
  
Ohjaajat pyrkivät auttamaan joukkueisiin pelikauden aikanakin mukaan otettuja pelaajia kehittymään tasapuolisesti.

## 5.2 U09-U10 -juniorit

Joukkueilla on toimintavuoden aikana tapahtumia, joiksi katsotaan palaverit, kuiva- ja jääharjoitukset, sekä koti- ja vieraspelit. Tapahtuman kesto on noin 60 minuuttia. Alueen sarjatoiminnasta johtuen tapahtumamäärät vaihtelevat viikoittain.

## 5.3 U11-U14 -juniorit

U11-U14 -juniorijoukkueilla tapahtuman kesto on noin 90 minuuttia. Alueen sarjatoiminnasta johtuen tapahtumamäärät vaihtelevat viikoittain.

## 5.4 U15-U17 –juniorit ja U18-nuoret

Tapahtumamäärä sovitaan valmennuspäällikön kanssa joukkuekohtaisesti erikseen.

# 6. JÄÄHARJOITTELU

Jääaika on kaikille joukkueille välttämätöntä. Kunnallinen jääkausi vaihtelee jonkin verran vuosittain, kuten seurallemme kunnan jakama jääaikakin. Kunnallisen jääajan ulkopuolelta joukkueilla on mahdollisuus ostaa maksullista jääaikaa junioripäällikön tai valmennuspäällikön suostumuksella. Ostojääajat joukkue maksaa itse.

Seura osoittaa joukkueille kunnallisen jääajan. Jäänjaosta vastaa seuran puolesta nimetty jäänjakaja yhteistyössä valmennuspäällikön kanssa.

Joukkueet voivat hankkia omia vuoroja, jotka on ilmoitettava välittömästi jäänjakajalle. Pyrkimyksenä on, että seuraavan viikon jäävuorot ovat valmiina edellisen viikon alkupuolella. Jaossa pyritään takaamaan joukkueille liiton suosituksen mukaiset harjoitusmäärät sekä huomioimaan nousujohteisuus ja kokonaisuus, ikäluokat, joukkueiden ja sarjan taso jne.

On erittäin tärkeää, että joukkueet ilmoittavat kaikista tapahtumista ja toivomuksista, jotka voivat vaikuttaa vuoroihin.  
  
Normaaleista jääjaoista poikkeavat koulujen lomaviikot, syys-, joulu- ja talviloma, jolloin hallien päiväkäyttäjien jäävuorot peruutetaan ja annetaan seurojen käyttöön. Kyseisiltä jaksoilta kerätään joukkueiden toivomukset etukäteen. Myös tieto, jos joukkue ei pysty päivävuoroja käyttämään, pitää ilmoittaa.  
  
Joukkueet eivät saa "jakaa" yhteisvuoroja ilman junioripäällikön lupaa.  
  
Varsinkin nuorempien joukkueiden harjoituksista osa on yhteisharjoituksia siten, että joukkueella on käytössä joko puolikas tai kolmasosa kentästä. Harjoituksia voi olla hallissa, teko- tai luonnonjäällä. Kaikki saman ikäryhmän joukkueet saavat saman määrän halli-, teko- tai luonnonjäätä kauden mittaan.

## 6.1 U09-U12 -juniorit

Harjoitusmäärät sovitaan valmennuspäällikön kanssa joukkuekohtaisesti erikseen.

## 6.2 U13-U14 -juniorit

Harjoitusmäärät sovitaan valmennuspäällikön kanssa joukkuekohtaisesti erikseen.

## 6.3 U15-U17 -juniorit ja U18-nuoret

Harjoitusmäärät sovitaan valmennuspäällikön kanssa joukkuekohtaisesti erikseen.

Ulkojäällä tapahtuvaa harjoittelua koskien tähän käytäntöön voidaan sallia sääoloista johtuvia poikkeuksia, joista joukkueen johdon on sovittava valmennuspäällikön kanssa.

Joukkueenjohtajat vastaavat tiedottamisesta.

# 7. PELAAMINEN

## 7.1 Pelit

Joukkueilla on oikeus pelata harjoitusotteluita. Syksyllä jääkauden alkaessa otteluohjelma ja -määrä on tarkistutettava etukäteen valmennuspäälliköllä, jolla on näkemyksensä puitteissa valtuudet tarvittaessa tehdä ohjelmaan muutoksia.

Seura osallistuu joukkueillaan alueen näille ikäluokille järjestämiin sarjoihin ja noudattaa näin tehdessään alueen sääntöjä, määräyksiä ja suosituksia.

## 7.2 Turnaukset

Joukkueet voivat osallistua turnauksiin alueen ja liiton antamien ohjeiden mukaisesti.

Seuralta joukkue joutuu anomaan luvan seuraavissa tapauksissa:

* turnaus on ulkomailla
* joukkue järjestää itse turnauksen

## 7.3 Peluuttaminen

Seura sitoutuu siihen, että U09-U14 -junioreissa pelaajia peluutetaan sekä yhden ottelun sisällä, että koko pelikauden aikana tasapuolisesti.

*U09-U10 -juniorien* harjoitusryhmistä muodostetaan otteluihin maalivahti mukaan luettuna 10 -15 pelaajan joukkueita riittävän pelikohtaisen suorituksellisen toistomäärän varmistamiseksi.

*U11-U14 -junioreissa* seura suosittelee, että yksittäinen ottelu pelataan kolmella kentällisellä riittävän ottelukohtaisen pelikokemuksen saamiseksi. Tasapuolisuus kauden mittaan järjestetään ottelusta toiseen lepääviä pelaajia kierrättämällä.

*U11-U12 -junioreissa* tasapuolisuutta ei mitata sekuntikellolla, vaan pelikauden aikana pelattujen otteluiden määrällä ja otteluissa pelattuina, liiton juniorisääntöjen mukaisina vaihtoina.

*U13-U14 -junioreiden* tasapuolisuus mitataan pelikauden aikana pelattujen otteluiden määrällä ja ottelussa pelattujen vaihtojen lukumäärällä.

*U15-U17 -juniorien ja U18-nuorten* kohdalla valmentajat päättävät peluuttamisesta, kuitenkin niin että peliajan saamisen edellytyksenä on:

1. kaikkien sekä yleisesti hyväksyttyjen käytöstapojen, että pelaajien laatimien joukkueen sääntöjen   
    noudattaminen
2. tunnollinen harjoituksissa käyminen
3. määrätietoinen harjoittelu

HUOM! Pelaajia, jotka eivät pelaa, ei voi velvoittaa vasten tahtoaan seuraamaan ottelua paikan päällä.

## 7.4 Poissaolosta ilmoittaminen

Pelaaja (tai joku hänen puolestaan) on velvollinen ilmoittamaan poissaolostaan joukkueen tapahtumasta niin pian kuin se on tiedossa. Ilmoitus tehdään ensisijaisesti joukkueen vastuuvalmentajalle / ohjaajalle ja vasta toissijaisesti joukkueenjohtajalle.

HUOM! Pelaajaa ei saa rangaista harjoittelukiellolla, pelaamattomuudella tai vastaavalla sanktioilla, jos hän on ilmoittanut poissaolostaan joukkueen yhteisestä tapahtumasta sovittuun määräaikaan mennessä.

## 7.5 Pelaajasiirrot

Pelaajan vaihtaessa seuraa tulee hänen aina saada siirtotodistus vanhasta seurasta, jonka pelaaja toimittaa allekirjoitettuna uuteen seuraan (huom. siirtoajat), joka maksaa kirjaamismaksun ja toimittaa paperit asianmukaisesti liittoon tai alueelle, pelaajan iästä riippuen. Seura maksaa kirjaamismaksun. Kaikki pelaajasiirrot toimitetaan jääkiekkojaoston johtokunnan toimiston kautta.  
  
Pelaajan, joka haluaa siirtotodistuksen seurastamme, tulee olla hoitanut kaikki velvoitteet mm. maksanut kaikki maksunsa ja palauttanut seuran varusteet.

## 7.6 Pelaajan erottaminen joukkueesta

Joukkueeseen kerran mukaan otettua pelaajaa ei saa erottaa joukkueesta muista kuin erityisen painavista, hyvien tapojen vastaiseen käyttäytymiseen liittyvistä syistä. Kaikissa tapauksissa vaaditaan valmennuspäällikön lupa ja tarvittaessa jääkiekkojaoston johtokunnan päätös.

## 7.7 Pelaamisen lopettaminen / toiseen seuraan siirtyminen kesken kauden

Pelaajan lopettaessa pelaamisen seurassa, palauttaa hän kaikki joukkueelta / seuralta saamansa varusteet. Kaikki maksetut rahat, talkoilla hankitut hyvitykset kausimaksuun, juniorijulkaisuun kerätyt mainosrahat jne. jäävät joukkueen / seuran tilille. Lisäksi pelaaja on velvollinen maksamaan kuluvan kauden kausimaksun täysimääräisenä, sisältäen jaostomaksun.

## 7.8 Ongelmien ratkaiseminen

Ongelmat, epäselvyydet ja erimielisyydet ratkaisee viime kädessä jääkiekkojaoston johtokunta.

# 8. MATKUSTAMINEN KOTI- JA ULKOMAILLE

Lupa matkustamiseen anotaan jääkiekkojaoston johtokunnalta ennen käytännön järjestelyjä. Anottava matka on oltava joukkueen toimintasuunnitelmassa.

## 8.1 Matkasuunnitelma

* aika ja paikka
* matkustustapa
* yöpymiset
* muu matkaohjelma
* matkan tavoite

## 8.2 Matkabudjetti ja rahoitus

* pelaajien osuus
* joukkueenjohto, montako joukkue kustantaa
* vanhemmat
* passit, vakuutukset (ryhmä, henkilökohtaiset)

## 8.3 Ennen matkaa saatava selvyys

* mikäli järjestäjänä on matkatoimisto, hotellin taso, missä yövytään
* muutoin selvitys majoitusjärjestelyistä
* aamupalat
* lounasmahdollisuudet
* vastustajan ikärakenne

## 8.4 Käytännön matkustusohjeita ulkomaille

* kansainvälinen ottelulupa anotaan Jääkiekkoliitosta. Se on maksullinen, tarvitaan aina pelattaessa ulkomaista joukkuetta vastaan niin kotimaassa kuin ulkomaillakin.
* selvät päiväohjelmat näkyvillä esim. joukkueenjohdon ovessa, tai muu selvitys
* huonejako mielellään joukkueenjohdon toimesta
* pelaajien passien ja rahojen säilytys (joukkueenjohtaja / vanhemmat)

Joukkueenjohto on vastuussa pelaajista.

HUOM! Selvät matkaohjeet laadittava ja toimitettava etukäteen jääkiekkojaoston johtokunnalle.

# 9. TALOUS

Seuran tilikausi on 1.1.-31.12. Tilikauden loputtua tehdään seuran virallinen tilinpäätös, jota varten joukkueet toimittavat tiliotteet ja kuitit sekä tuloslaskelman excel-kirjanpitotaulukon muodossa ko. vuodelta jääkiekkojaoston rahastonhoitajalle.

Jääkiekon toimintakausi on 1.5.-30.4. Rahastonhoitajat toimittavat kuukausittain excel-kirjanpitotaulukot jääkiekkojaoston rahastonhoitajalle. Toimintakauden mahdollinen ylijäämä on joukkueen alkusaldona seuraavalla kaudella.

# 9.1 Joukkueen budjetti

Jokainen seuran joukkue tekee toimintakaudelle talousarvion. Jokaisen joukkueen on kausittain suoriuduttava kaikista sitoumuksistaan. Joukkueen toimintakauden menot eivät voi olla tuloja suuremmat, kun huomioidaan mukaan mahdollinen kauden alkusaldo.  
  
Joukkueiden budjettien hyväksymisestä päättää seuran jääkiekkojaoston johtokunta.  
  
Joukkueiden varojen käyttöä valvovat joukkueenjohtajat sekä joukkueen sisäiset rahastonhoitajat.

## 9.2 Joukkueen pankkitilin käyttöoikeus

Jääkiekkojaoston johtokunta avaa jokaiselle joukkueelle oman tilin, johon annetaan käyttöoikeus kahdelle henkilölle. Joukkueen vanhempienkokous valitsee tilinkäyttöoikeuden saavat henkilöt. Joukkueenjohtaja toimittaa vanhempienkokouksen pöytäkirjan jääkiekkojaoston johtokuntaan, joka käsittelee asian. Pankki hyväksyy käyttöoikeuden vasta, kun jääkiekkojaoston johtokunta on sen hyväksynyt. Käyttöoikeus myönnetään kaudeksi kerrallaan.

Kaikki joukkueen rahaliikenne tulee hoitaa pankkitilin kautta. Joukkueella ei voi olla muita tilejä.

## 9.3 Joukkueen rahat ja omaisuus

Kaikki joukkueen rahat ja omaisuus, jotka on maksettu tilille, kerätty tai hankittu eri menetelmillä, on seuran omaisuutta, joka on joukkueen käytössä.  
  
Seura pyrkii auttamaan taloudellisissa vaikeuksissa olevaa perhettä niin, ettei lapsen tarvitsisi lopettaa jääkiekon harrastamista.  
  
Joukkueelle kerätyt rahat ovat joukkuekohtaisia yhden kauden toimintaan, eivätkä siirry pelaajan mukana joukkueesta toiseen. HUOM! Tapauskohtaisesti poikkeuksen voi muodostaa tilanne, jossa joukkue on kerännyt rahaa johonkin yksittäiseen projektiin tai jos SJL:n avustusta saanut pelaaja siirtyy seurasta toiseen. Poikkeustapauksista päättää jääkiekkojaoston johtokunta.  
  
Joukkueen toiminnan päättyessä kaikki varat, mitkä on maksettu joukkueen tilille, kerätty esim. talkoilla tai jollain muulla keinoin, ovat seuran omaisuutta. Joukkue ei voi palauttaa yhdistyksen tilillä olevia varoja yksityishenkilöille.  
  
Joukkuekohtaisista toimintakauden maksuista päättää joukkueiden vanhempainkokoukset. Tavoitteena on mahdollisimman pieni maksu ja, että joukkueen tarvitsemat rahat kerätään pääosin muulla tavoin (talkoot, ilmoitusten hankinta jne.). Vanhempainkokous voi päättää, että perhe voi suoriutua talkoovelvoitteistaan maksamalla osuutensa rahana joukkueen tilille.

## 9.4 Mainosten ja sponsoreiden hankinta

Jos pelaajien vanhemmat hankkivat mainoksen, noudatetaan seuraavaa oheistusta.  
  
Mainossopimuksista pitää aina olla yhteydessä Kisureiden jääkiekkojaoston puheenjohtajaan.  
  
Erilaisia mainostyyppejä on mm. jää-, kaukalo-, kypärä-, edustusasu- ja nettisivumainokset sekä Instagram- ja Facebook –päivitykset jne.  
  
Hankitun mainoksen hinta (1000 euroon asti) jyvitetään seuraavasti:

* 50 % mainoksen hankkineelle joukkueelle
* 50 % jaostolle

1000 € ylittävien mainosten jyvitykset sovitaan tapauskohtaisesti jääkiekkojaostossa.

Lisää tietoa mainosten ja sponsorien hankinnasta saa joukkueenjohtajilta.

## 9.5 Kausimaksu

Seura vastaa osasta joukkueiden kuluista kausimaksua vastaan, joka sisältää mm. seuraavaa:

* peliasun
* valmennuksen
* sarjaotteluiden matkakulut TuK-V:n sopimasta yhtiöstä
* sarjaotteluiden erotuomarikulut
* toimihenkilöitten lisenssit (valmentajat, huoltajat ja joukkueenjohtajat sopimuksesta riippuen)
* sarjamaksut
* pelaajien kirjaamismaksut
* valmentajien ja muiden toimihenkilöiden työasut ja kulukorvaukset sopimuksen mukaan
* valmentaja-, huoltaja- ja joukkueenjohtajakoulutukset (seura nimeää koulutettavat)
* varusteita ohjeiden ja kiintiöiden mukaan
* kunnallisen jään aikana ostetut jäävuorot
* pelaajien luistinten teroituksen seuran laitteilla
* seuran jäsenmaksun
* jaostomaksun

Joukkue vastaa muista kuluistaan. Joukkueen hankintoja ja tilauksia tehtäessä tulee käyttää esim. joukkueenjohtajan nimeä ja osoitetta. Merkkinä tulee olla tilaava joukkue.

## 9.6 Varusteet

Kaikki jääkiekkojaoston hankkimat varusteet ovat seuran omaisuutta. Joukkueiden tulee toimittaa kaikki sellaiset varusteet, jotka eivät ole käytössä, seuralle. Seuran varusteista tulee pitää varustekirjanpitoa.  
  
Seuran merkin ja / tai kirjaimien käyttöön on aina oltava seuran lupa.  
  
Seuran varusteista vastaavat huoltajat ja pelaajat. Kaikesta seuran omaisuudesta on pidettävä erittäin hyvää huolta. Omaisuuden lainaaminen tai luovuttaminen ulkopuolisille ilman seuran lupaa on ehdottomasti kielletty.  
  
Varusteet tulee aina kerätä keväällä seuran varastoon. Varustekierrätys pyritään järjestämään syksyllä mahdollisimman aikaisin.

### 9.6.1 Pelipaidat, pelisukat ja harjoituspaidat

Seura hankkii pelipaidat, pelisukat ja harjoituspaidat. Joukkueen uushankinnassa opastaa jääkiekkojaosto, kertoen seuran vaatimukset ja määrittäen perusvärin. Vanhat varusteet tulee luovuttaa välittömästi kierrätykseen.

### 9.6.2 Muut varusteet

Pelaajat hankkivat kaikki muut varusteet itse (henkilökohtaiset varusteet).

### 9.6.3 Ensiapulaukku

Seura hankkii ensiapulaukut joukkueille yhteistyökumppaniltaan Mehiläiseltä. Joukkueet huolehtivat laukun sisällöstä.

# 10. KISURIT SOSIAALISESSA MEDIASSA

Sananvapaus tarkoittaa, että jokaisella on oikeus ilmaista, julkistaa ja vastaanottaa tietoa, ajatuksia ja mielipiteitä kenenkään ennalta estämättä. Se tuo mukanaan vastuun sanotusta: sananvapautta voi käyttää myös väärin. Kisureiden sosiaalisen median julkaisuissa tulee noudattaa yleisesti hyväksyttyjä käytöstapoja, pyritään esittelemään seuran toimintaa positiivisessa valossa ja kunnioitetaan henkilöiden yksityisyyttä.

Jokaisesta ikäryhmästä tulee valita nettisivuvastaava, joka huolehtii uutisten lisäämisestä oman ikäryhmän tapahtumista ja saavutuksista nettisivujen pääsivulle, oman ikäryhmän sivulla olevien joukkueenjohtaja-, valmentaja- ja huoltajatietojen ylläpitämisestä, tapahtumakalenterin ylläpitämisestä (kalenterin lisäystä voi pyytää SOME-vastaavalta), kuvien lisäämisestä ja myös vanhojen ja huonolaatuisten kuvien poistamisesta (HUOM! Kuvauslupa on hyvä varmistaa), sivun luonti Turnaukset ja pelitällit -sivun alle (tai vähintään tietojen täydentäminen ja päivittäminen) ikäryhmän järjestämistä turnauksista tai pelitälleistä (sivun luontia voi pyytää tarvittaessa SOME-vastaavalta) ja ikäryhmien omien sponsorilogojen lisääminen ja päivittäminen ikäryhmän sivun alalaitaan (HUOM! Ei pääsivulle, ellei asialle saada jääkiekkojaoston hyväksyntää).

Lisätietoa ja tunnukset SOME-kanavien ylläpitoon saa joukkueenjohtajan avustuksella SOME-vastaavalta.

# 11. HENKILÖTIETOJEN KÄSITTELY

Henkilötietojen käsittelyyn ja säilyttämiseen liittyvä tietosuoja-asetus astui voimaan täysimääräisenä 25.5.2018. Turun Kisa-Veikot Ry:n hallinnoimat henkilötiedot säilytetään asianmukaisesti ja niitä käytetään ainoastaan siihen tarkoitukseen, jonka vuoksi ne on seuralle luovutettu. Henkilötietoja kerätään vain niissä määrin, kuin niitä tarvitaan suhteiden ylläpitämisessä ja hoitamisessa seuran toimintaan osallistuviin henkilöihin. Jokaisella jäsenellä on myös oikeus tietää, mitä tietoja hänestä on järjestelmään tallennettu ja pyytää tietojensa poistamista. Mahdolliset tiedustelut tulee tehdä kirjallisesti osoitteeseen [toimisto@tukv.inet.fi](mailto:toimisto@tukv.inet.fi).

Pelaajilta pyydetään kauden alussa tai pelaajan liittyessä joukkueeseen kesken kauden lupa valokuvaukseen ja valokuvien mahdolliseen jakamiseen seuran sosiaalisen median kanavissa (Instagram, Facebook, seuran nettisivut, blogit ja Youtube). Lupa pyydetään kirjallisesti sekä pelaajalta itseltään, että myös huoltajalta.

# 12. KYSYMYKSET JA VALITUKSET

Epäselvissä ja tulkinnanvaraisissa tapauksissa joukkueenjohtaja kysyy ensin neuvoa valmennuspäälliköltä, joka selvittää tarvittaessa asian jääkiekkojaoston johtokunnan kanssa ja antaa vastauksen nopeasti.

Jääkiekkojaoston johtokunta toivoo vuorovaikutusta vanhempien kanssa pelisääntöjen päivittämiseksi tarpeen mukaan.

Säännöt uusiutuvat aina myöhemmin päivätyillä.

Turku 24.9.2020

Turun Kisa-Veikot ry

JÄÄKIEKKOJAOSTON JOHTOKUNTA